Lee De Forest
Store norske leksikon,Teknologi og industri,Telekommunikasjon og kringkasting,Telekommunikasjon og kringkasting: biografier
Lee De Forest var en amerikansk vitenskapsmann og oppfinner som regnes som en av pionerene på radioens, lydfilmens og fjernsynets områder.
De Forest tok doktorgrad ved Yale University i 1899. Han oppfant vakuumrøret med tre elektroder i 1906 og var dermed den første til å påvise at strømmen mellom to elektroder i et vakuumrør kan kontrolleres av et mellomliggende gitter. Dette gjorde det mulig å forsterke svake signaler, og gav støtet til utviklingen av radiokommunikasjoner.De Forest fikk i alt patentert over 300 oppfinnelser, men av disse er utvilsomt tre-elektroderøret den som har satt de største spor. Han var med på å stifte The Institute of Radio Engineers (1912), og omtales i USA som «Kringkastingens far». Les mer i Store norske leksikon elektronrør film - filmens teknikk Lieben-rør